Neuvoston asetus (EY) N:o 1997/96, annettu 14 päivänä lokakuuta 1996, naudanliha-alan yhteisestä markkinajärjestelystä annetun asetuksen (ETY) N:o 805/68 muuttamisesta



Virallinen lehti nro L 267 , 19/10/1996 s. 0001 - 0002



NEUVOSTON ASETUS (EY) N:o 1997/96, annettu 14 päivänä lokakuuta 1996, naudanliha-alan yhteisestä markkinajärjestelystä annetun asetuksen (ETY) N:o 805/68 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon (1), sekä katsoo, että naudanliha-alan markkinat ovat häiriytyneet vakavasti pääasiassa kuluttajien naudan spongiformista enkefalopatiaa (BSE) koskevan huolestumisen vuoksi; tilanne on aiheuttanut markkinoiden nopean ja jatkuvan heikkenemisen, mikä on näkynyt etupäässä kulutuksen voimakkaana laskuna, tuottajahintojen alenemisena ja valtion interventio-ostoina; vaikka yhteisö on toteuttanut lukuisia asiaa koskevia toimenpiteitä, kulutus ei ennusteiden mukaan todennäköisesti kohoa nopeasti entiselle tasolle; sen vuoksi on toteutettava toimenpiteitä markkinoiden tasapainottamiseksi, mutta samalla on kuitenkin säilytettävä naudanliha-alan tukijärjestelmien toimivuus, BSE-kriisin vuoksi ostettavat määrät voivat aiheuttaa asetuksen (ETY) N:o 805/68 (2) 6 artiklan 1 kohdassa vuodeksi 1996 vahvistettujen enimmäismäärien ylittymisen; sen varmistamiseksi, että näiden enimmäismäärien soveltaminen ei johda edellä mainitun asetuksen 6 artiklan 4 kohdassa tarkoitettuun "turvaverkkojärjestelmään" turvautumiseen, on syytä nostaa enimmäismäärät markkinoiden edellyttämälle tasolle, kunnes vahvistetaan laajempia toimenpiteitä, tämä asetus koskee ainoastaan komission ehdotuksen niitä osia, jotka vaativat nopeita päätöksiä, ja erityisesti marraskuun 1996 puoliväliin asti tarvittavaa interventiolla ostettavan enimmäismäärän lisäämistä; neuvosto säätää myöhemmin kyseisen ehdotuksen muista osista mukaan lukien kyseisen enimmäismäärän muista mahdollisista lisäyksistä, ja kevyiden eläinten tilapäiset interventio-ostot voivat myös myötävaikuttaa naudanliha-alan markkinoiden elpymiseen; tätä varten on otettava käyttöön erityinen interventiojärjestelmä vuoden 1996 viimeiseen tarjouskilpailuun asti, sellaisena kuin siitä on säädetty komission asetuksessa (ETY) N:o 2456/93 (3), ON ANTANUT TÄMÄN ASETUKSEN: 1 artikla Muutetaan asetus (ETY) N:o 805/68 seuraavasti: 1) Korvataan 6 artiklan 1 kohdan toinen alakohta seuraavasti: "Näiden ostojen määrä koko yhteisössä yhtenä vuonna saa olla enintään - 460 000 tonnia vuonna 1996, - 350 000 tonnia vuodesta 1997 alkaen." 2) Korvataan 6 a artikla seuraavasti: "6 b artikla 1. Poiketen siitä, mitä 5 artiklan 2 kohdassa säädetään ja jos markkinatilanne sitä vaatii, voidaan päättää, että interventioelimet ostavat yhdessä tai useammassa jäsenvaltiossa tai jonkin jäsenvaltion alueella yhteisöstä peräisin olevien laihojen urospuolisten nautojen tiettyjä tuoreita tai jäähdytettyjä lihoja tarjouskilpailuilla vuoden 1996 viimeiseen tarjouskilpailuun asti, sellaisena kuin siitä on säädetty komission asetuksessa (ETY) N:o 2456/93. 2. Edellä 1 artiklan mukaisesti ostetut lihamäärät otetaan huomioon 6 artiklan 1 kohdassa tarkoitettuja oston enimmäismääriä sovellettaessa. 3. Komissio vahvistaa tämän artiklan soveltamisen yksityiskohtaiset säännöt 27 artiklassa säädetyn menettelyn mukaisesti." 2 artikla Tämä asetus tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 14 päivänä lokakuuta 1996. Neuvoston puolesta S. BARRETT Puheenjohtaja (1) Lausunto annettu 20 päivänä syyskuuta 1996 (sitä ei ole vielä julkaistu virallisessa lehdessä). (2) EYVL N:o L 148, 28.6.1968, s. 24, asetus sellaisena kuin se on viimeksi muutettuna asetuksella (EY) N:o 1588/96 (EYVL N:o L 206, 16.8.1996, s. 23). (3) EYVL N:o L 225, 4.9.1993, s. 4, asetus sellaisena kuin se on viimeksi muutettuna asetuksella (EY) N:o 1318/96 (EYVL N:o L 170, 9.7.1996, s. 26).